ПРЕДРАГ ПУЗОВИЋ

А

кадемик проф. др Предраг Пузовић рођен је 6. маја 1950. у Прије­пољу. Основну шко­лу завршио је у селу Доње Бабине. У Београду је за­­вр­шио Бого­сло­вију Светог Саве (1970) и Пра­во­слав­ни бо­гословски фа­култет (1974). Године 1975. по­став­љен је за су­плен­та Бо­го­сло­вије Светог Саве у Бео­гра­ду. У чин све­ште­ни­ка ру­ко­положен је 1977. го­ди­не. Докторску тезу *Кар*­*ловачки митро­по­­лит Па­в­ле Не­надовић и ње*­*гово доба* од­бра­нио је 1990. на Бо­­го­слов­ском факул­тету у Бео­граду, гдје је потом иза­­бран у звање до­цен­та за пред­мет Исто­ри­ја Срп­ске пра­во­славне цркве.

У пе­риоду 1990–1991. боравио је у Њемачкој на сту­диј­ском уса­врша­­вању. За ванредног професора. иза­бран је 1995. на Право­славном бого­слов­ском факултету у Београду, а у звање ре­дов­ног професора 2000. године.

Одлуком Светог архијерејског синода, 1995. године постављен је за про­фесора на Духовној академији Светог Василија Острошког у Фочи, а три го­дине касније изабран је за декана те високошколске установе, која је у међу­времену преименована у Православни богословски факултет „Свети Васи­лије Острошки”. Дужност декана овог факултета обављао је до 2009. године.

Био је пред­сједник Савета Православног богословског факултета у Бео­граду (два мандата) и Управног одбора Православног богословског фа­кул­тета у Фочи, члан Већа научних области хуманистичких наука Универзитета у Београду, Већа научних области биотехничких наука Универ­зитета у Београду и Вијећа хуманистичких наука Универзите­та у Источном Сарајеву. Био је декан Православног богословског факултета Универ­зитета у Београду (2012–2018).

Објавио је 12 књига и више од 150 радова, углавном из историје Српске пра­вославне цркве. Важнија дјела су му: *Прилози за историју Српске пра*­*во*­*славне цркве*, Ниш 1997; *Раскол у Српској православној цркви – македонско црквено питање*, Београд 1997; *Кратка историја Српске православне цркве* *(1219–2000)*, Крагујевац 2000; *Сарајевска богословија, 1882–2002*, Србиње 2003; *Српска патријаршија – историја Српске православне цркве* / *The Ser­bian Patriar*­*chate – a history of the Serbian Orthodox Church*, (translated into en­glish by Ange­lina Čanković Popović), двојезично издање, Нови Сад 2010; *При­ло­зи за историју Српске православне цркве* 4, Београд 2014...

За иностраног члана Академије наука и умјетности Републике Срп­ске иза­­бран је 4. децембра 2015. године. На пројекту *Енциклопедије Републике Српске* (при АНУРС-у) ангажован је као уредник Стручне редакције за црк­ве и религију.